Ֆաբրիս Աբրիել

**Ֆաբրիս Աբրիել** (; ), ֆրանսիացի ֆուտբոլիստ, կիսապաշտպան։

## Ակումբային կարիերա
### «Պարի Սեն-Ժերմեն»
Ֆաբրիս Աբրիելը եղել է «Պարի Սեն-Ժերմենի» սան։ Նա իր նորամուտը Լիգա 1-ում նշել է 2000 թվականի հունվարի 16-ին «Բորդոյի» դեմ խաղում։ Այս խաղը կիսապաշտպանի համար մնացել է միակը առաջնությունում։ Հաջորդ մրցաշրջանում նա նույնպես խաղադաշտ է դուրս եկել Լիգա 1-ի 1 խաղում։

2000/01 մրցաշրջանի երկրորդ կեսը Աբրիելը վարձավճարով անցկացրել է շվեյցարական «Սերվետում»։ Շվեյցարական թիմի կազմում կիսապաշտպանը 2 խաղ է անցկացրել երկրի առաջնությունում: Հաջորդ մրցաշրջանը Ֆաբրիս Աբրիելը սկսել է փարիզյան թիմում՝ ՊՍԺ-ի կազմում 1 խաղ անցկացնելով Ինտերտոտոյի գավաթի խաղարկությունում մինչև 2001 թվականի հուլիսի 6-ին Լիգա 2-ի «Ամիեն» ակումբ վարձավճարով մեկնելը։

### «Ամիեն»
Կիսապաշտպանն առաջին հանդիպումն անցկացրել է «Ամիենի» կազմում 2001 թվականի հուլիսի 28-ին («Բովեի» դեմ)։ 2001 թվականի սեպտեմբերի 8-ին պրոֆեսիոնալ կարիերայում խփել է առաջին գոլը («Սենտ Էտիենի» դարպասը)։ Մրցաշրջանի ավարտից հետո «Ամիենը» գնել է ֆուտբոլիստի տրանսֆերը: Հաշվի առնելով Ֆրանսիայի գավաթի և լիգայի գավաթի խաղերը՝ Ֆաբրիս Աբրիելը մինչև 2003/04 մրցաշրջանի ավարտը թիմի կազմում մասնակցել է 130 հանդիպման և դարձել 16 գոլի հեղինակ։

### «Գենգան»
2004 թվականի օգոստոսին կիսապաշտպանը դարձել է «Գենգանի» խաղացող։ Նոր ակումբում առաջին անգամ խաղացել է 2004 թվականի սեպտեմբերի 3-ին Լիգա 2-ի «Դիժոնի» հետ խաղում: «Գենգանի» կազմում առաջին գոլը խփել է 2005 թվականի ապրիլի 8-ին «Կլերմոնի» դարպասը: Ընդհանուր առմամբ, Աբրիելը հանդես է եկել «Գենգանում» 2 մրցաշրջանով և անցկացրած 78 խաղում տարբեր մրցաշարերում խփել է 8 գոլ:

### «Լորյան»
2006-2009 թվականներին կիսապաշտպանը հանդես է եկել «Լորյանում»։ Թիմում իր նորամուտը նշել է ՊՍԺ-ի դեմ հաղթական արտագնա խաղում 2006 թվականի օգոստոսի 5-ին, իսկ 2007 թվականի հունվարի 27-ին գրավել է Ֆաբիեն Բարտեզի դարպասը «Նանտից», որը կիսապաշտպանի համար միակն է եղել մրցաշրջանում։ Ընդամենը 3 մրցաշրջաններում Ֆաբրիս Աբրիելը Լիգա 1-ում մասնակցել է 111 խաղի, ընդ որում 2006/07 և 2007/08 մրցաշրջաններում նա մասնակցել է առաջնության բոլոր հանդիպումներին՝ առանց փոխարինումների։

### «Մարսել»
2009 թվականի օգոստոսի 8-ին կիսապաշտպանն առաջին խաղն անցկացրել է Մարսելի «Օլիմպիկի» կազմում։ Նույն թվականի հոկտեմբերի 17-ին գրավել է Դամյան Գրեգորինիի դարպասը «Նանսի»-ից՝ խփելով իր առաջին գոլը «յուժանների» կազմում։ 2009 թվականի նոյեմբերի 3-ին Աբրիելն աչքի է ընկել նաև Չեմպիոնների լիգայի խաղում՝ մասնակցելով «Ցյուրիխի» ջախջախմանը երկու հաջող իրացրած տուգանային հարվածների միջոցով, որոնցից մեկից կիսապաշտպանը գոլ է խփել ուղիղ հարվածով, իսկ երկրորդն ինքնագոլի է վերածել շվեյցարական թիմի խաղացող Սիլվան Էգերտերին։

«Մարսելում» անցկացրած 2 մրցաշրջանում Ֆաբրիս Աբրիելը 54 հանդիպում է անցկացրել բարձրագույն դիվիզիոնում, երկու անգամ նվաճել Լիգայի գավաթը, իսկ 2009/10 մրցաշրջանում դարձել Է Ֆրանսիայի չեմպիոն: 2011 թվականի ամռանը կիսապաշտպանը տեղափոխվել է «Նիցա»։

### «Նիցա»
Լազուր ափի ակումբի կազմում Ֆաբրիս Աբրիելն առաջին անգամ մասնակցել է 2011 թվականի օգոստոսի 14-ին կայացած «Էվիանի» հետ առաջնության խաղին: Կիսապաշտպանը խաղադաշտ է դուրս եկել մեկնարկային կազմում, իսկ երկրորդ խաղակեսում փոխարինվել է Դավիդ Էլլեբյուիկով։ Աբրիելն իրառաջին գոլը «Նիցայի» կազմում Մարսելի «Օլիմպիկի» դարպասը խփել է 2012 թվականի նոյեմբերի 11-ին և թիմին ոչ-ոքի է բերել խաղում։

## Ձեռքբերումներ
; Թիմային
; «Պարի Սեն-Ժերմեն»
* Ֆրանսիայի փոխչեմպիոն՝ 1999/00
* Ինտերտոտոյի գավաթի հաղթող՝ 2001

; «Օլիմպիկ» (Մարսել)
* Ֆրանսիայի չեմպիոն՝ 2009/10
* Ֆրանսիայի փոխչեմպիոն՝ 2010/11
* Լիգայի գավաթակիր (2)՝ 2009/10, 2010/11

; Անձնական
* Լիգա 1-ի ամսվա խաղացող՝ 2009 թվականի նոյեմբեր

## Վիճակագրություն

## Ծանոթագրություններ

 
Կատեգորիա:Ամիենի ֆուտբոլիստներ
Կատեգորիա:Գենգանի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Սերվետի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ